Вядучая вечарыны, кіраўнік клуба “Выток” Наталля Лебядзеўская аднаму з першых дала слова намесніку старшыні Дзяржынскага райвыканкама Аляксандру Чагану. Ён зачытаў віншавальны адрас кіраўніка раённай вертыкалі ўлады М. Арцюшкевіча, у якім выказваліся словы ўдзячнасці мясцовым літаратарам за актыўную творчую дзейнасць, значны ўклад у патрыятычнае выхаванне моладзі, цікавае правядзенне вольнага часу. Пазней цёплыя словы ў гонар віноўнікаў урачыстасці гучалі з вуснаў шматлікіх гасцей, сяброў і сацыяльных партнёраў літаратурнага клуба – прадстаўнікоў аддзела адукацыі і раённай бібліятэкі, раённых арганізацый грамадскіх аб’яднанняў “Белая Русь”, БРСМ, прафсаюзаў, ветэранаў, Таварыства Чырвонага Крыжа, клуба паэзіі і аўтарскай песні “Натхненне” з Рэспубліканскага палаца культуры ветэранаў.